সুপাই, অ্যারিজোনা

সুপাই (Havasupai: Havasuuw) হলো যুক্তরাষ্ট্রের, অ্যারিজোনায় গ্র্যান্ড ক্যানিয়নের মধ্যস্থিত কোকোনিনো কাউন্টির একটি আদশুমারি মনোনীত স্থান (সিডিপি)। ২০১০ সালে করা সর্বশেষ আদমশুমারী অনুযায়ী, সুপাইয়ের মোট জনসংখ্যা ছিল ২০৮ জন। হাভাসুপাই ইন্ডিয়ান রিজার্ভেশনের রাজধানী হিসেবে সুপাই-ই হলো মার্কিন যুক্তরাষ্ট্রের অন্তর্গত একমাত্র স্থান যেখানে এখনও খচ্চরের পিঠে করে চিঠিপত্র বিলি করা হয়। যুক্তরাষ্ট্রের কৃষি বিভাগ সুপাই অঞ্চলকে যুক্তরাষ্ট্রের ‘সবচেয়ে প্রত্যন্ত অঞ্চল’ হিসেবে উল্লেখ করেছে। এখানে শুধুমাত্র হেলিকপ্টার যোগে, পায়ে হেটে কিংবা খচ্চরের পিঠে চড়েই যাতায়াত সম্ভব। সবচেয়ে নিকটবর্তী সড়ক থেকে সুপাই কমপক্ষে ৮ মাইল (১৩ কিমি) দূরে অবস্থিত এবং এই এলাকার অধিবাসীদের নিজস্ব কোন যানবাহন নেই। ২০০৮ সালের ১৭ ও ১৮ আগস্ট তারিখে, হাভাসু খাঁড়ি থেকে আসা বন্যার ঢল থেকে বাঁচানোর জন্য কিছু পর্যটক ও কিছু স্থানীয় বাসিন্দাদের সুপাই ও এর আশপাশের এলাকা থেকে সড়িয়ে নেয়া হয়। পূর্বের রাতে ভারী বর্ষণ হওয়ায় এবং ভূস্থিত রেডল্যান্ডস বাঁধ বিকল হয়ে যাওয়ার ফলে এই বন্যার ঘটনা ঘটে। অপসৃত ব্যক্তিদের অ্যারিজোনার পিচ স্প্রিংগস -এ নিয়ে আসা হয়। ঐসময় আরও অধিক বর্ষণের আশঙ্কা করা হচ্ছিল এবং একারণে জাতীয় পার্ক সার্ভিস কর্তৃক হড়কা বানের সতর্কীকরণ জারি করা হয় এবং স্থানীয়দের নিরাপদে সরিয়ে নেওয়ার উদ্যোগ গ্রহণ করা হয়। বন্যার ঘটনাটি এতই ভয়াবহ ছিল যে তা আন্তর্জাতিক গণমাধ্যমের দৃষ্টি আকর্ষণ করে ও কাভারেজ পায়। মেঠোপথ, সেতু ও ক্যাম্প তৈরির করে থাকার জায়গাগুলো এতটাই ক্ষতিগ্রস্ত হয় যে, হাভাসুপাইয়ে আসা দর্শনার্থীদের প্রায় ২০০৯ সালের বসন্ত পর্যন্ত গ্রামে, ক্যাম্পের স্থানে ও ঝর্ণায় প্রবেশ বন্ধ করে দেওয়া হয়। ২০১০ সালে আরও বন্যার ফলে, আগের করা মেরামতগুলোও নষ্ট হয়ে যায় এবং ২০১১ সালের মে মাস পর্যন্ত বন্ধের সময়সীমা কার্যকর করা হয়। গ্র্যান্ড ক্যানিয়নের মধ্যে অবস্থিত হওয়ার কারণে সুপাই শুধু পায়ে হেটে, খচ্চর বা ঘোড়ার পিঠে চড়ে কিংবা হেলিকপ্টারেই গমনযোগ্য। তাই স্থানীয়দের কাছে ডাক পৌঁছাতে স্বাভাবিকের চেয়ে বেশি সময় লাগে। বুলহেড সিটি, অ্যারিজোনা থেকে এখানে ডাক আসতে প্রায় এক সপ্তাহের মত সময় লাগে, কারণ ডাক খচ্চরের পিঠে করে বহন করা হয়। মার্কিন আদমশুমারি দপ্তরের ভাষ্যমতে, এই অঞ্চলের মোট ভূমির পরিমাণ প্রায় ১.৭ বর্গমাইল (৪.৪ কিমি২)। সমুদ্রপৃষ্ঠ থেকে এলাকাটি ৩,১৯৫ ফুট (৯৭৪ মি) উচ্চতায় অবস্থিত। ২০১০ সালে করা আদমশুমারি অনুযায়ী, সুপাইয়ের মোট জনসংখ্যা ২০৮ জন এবং পরিবারের সংখ্যা ৪৩ টি। বাসিন্দাদের মধ্যে প্রায় ৯৬.৬% মার্কিন আদিবাসী, ০.৫ % শ্বেতাঙ্গ, ০.৫% অন্যান্য ও ২.৪% মিশ্র জাতির লোক। হিস্পানিক বা লাতিনোদের সংখ্যা মোট জনসংখ্যার ৪.৩%। মোট ৪৩ টি পরিবারের মধ্যে ৩৪.৯% ছিল বিবাহিত পরিবার, ৩২.৬% ছিল নারী পরিচালিত পরিবার যাদের স্বামী ছিল অনুপস্থিত বা মৃত, ১৪.০% ছিল পুরুষ পরিচালিত পরিবার যাদের স্ত্রী ছিল না, আর ১৮.৬% বাসিন্দা পরিবারবিহীনভাবে বাস করতেন। ১৬.৩% পরিবারে একাধিক সদস্য ছিল, অন্যদিকে ২.৩% পরিবারে এমন কেউ ছিলেন যাদের বয়স ৬৫ এর বেশি এবং তারা ছিলেন সঙ্গীবিহীন। গড়ে প্রতি পরিবারের সদস্য সংখ্যা ছিল ৪.৮৪ জন। সিপিডি শুমারিতে ৩০.৮% লোকের বয়স ছিল ১৬ এর কম, ১০.৪% ছিল ১৬ থেকে ২১ বছরের মধ্যে, ৫৪.৮% ছিলো ২১ থেকে ৬৫ এর মধ্যে এবং ৪.৮% ছিল ৬৫ এর বেশি বয়সের। গড় বয়সকাল ছিল ২৫.২ বছর। জনসংখ্যার ৪৮.৬% ছিল পুরুষ এবং ৫১.৪% নারী। হুয়ালাপাই পাহাড়চূড়া থেকে নিচের দিকে হুয়ালাপাই উপত্যকার মধ্য দিয়ে ২,০০৪ ফুট (৬১১ মি) নিম্নগামী হয়ে ৮ মাইল (১৩ কিমি) পর্বোতাবরোহনের মাধ্যমে সুপাইতে পৌঁছানো যায়। বিকল্প পথে, AirWest Helicopters service এর হেলিকপ্টারে উঠেও হুয়ালাপাই পাহাড়চূড়া থেকে এখানে আসা যায়। হুয়ালাপাই পর্বতচূড়া এর পাশ ধরে পিচ স্প্রিংগস কম্যুনিটি থেকে ৭০ মাইল (১১০ কিমি) দূরে অবস্থিত। সুপাই থেকে আসা সমস্ত চিঠিতেই একটি বিশেষ পোস্টমার্ক থাকে যা দেখায় যে, চিঠিটি সুপাই থেকে খচ্চরের পিঠে বহন করিয়ে আনা হয়েছে। Guest rooms at Havasupai Lodge Mule train in front of the convenience store Water tanks above the village, supplying water pressure for plumbing Supai AZ postmark, unique for its "mule train" design "Profile of General Population and Housing Characteristics: 2010 Demographic Profile Data (DP-1): Supai CDP, Arizona"। U.S. Census Bureau, American Factfinder। সংগ্রহের তারিখ ডিসেম্বর ৮, ২০১১।  Bill Geist (২০০০-০১-২৩)। "Special Delivery: Mail By Mule"। CBS News Sunday Morning। CBS News। ২০১৩-১০-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৯-৩০।  "USDA Rural Utilities Administrator Visits Supai Tribe in Arizona to Announce a Recovery Act Broadband Project"। U.S. Department of Agriculture। ডিসেম্বর ২৫, ২০২৩ তারিখে মূল থেকে আর্কাইভ করা। সংগ্রহের তারিখ জুলাই ১৬, ২০১৬।  Chris Dolmetsch (২০০৮-০৮-১৮)। "Grand Canyon Flooding Forces Evacuations, Searches (Update2)"। Bloomberg News। সংগ্রহের তারিখ ২০০৯-০৯-৩০।  Rajesh Mirchandani (২০০৮-০৮-১৭)। "Dam evacuations in Grand Canyon"। BBC। সংগ্রহের তারিখ ২০০৮-০৮-১৭।  Associated Press (২০০৮-০৮-১৭)। "Hikers located after Grand Canyon flood"। msnbc.msn.com। সংগ্রহের তারিখ ২০০৯-০৯-৩০।  "Honderden geëvacueerd uit Grand Canyon"। Dutch online news site nu.nl। ২০০৮-০৮-১৮। সংগ্রহের তারিখ ২০০৯-০৯-৩০।  "Camping"। HavasupaiTribe.com। ২০০৮-০৮-১৮। ২০০৯-০৮-০৬ তারিখে মূল থেকে আর্কাইভ করা। সংগ্রহের তারিখ ২০০৯-০৯-৩০।  D. Varty, personal communication, 2004 United States Postal Service। "History of the United States Postal Service 1775–1993"। USPS। ২০০৬-০৮-২২ তারিখে মূল থেকে আর্কাইভ করা। সংগ্রহের তারিখ ২০০৬-০৮-২৬।  "Station Name: SUPAI, ARIZONA (028343)"। Western Regional Climate Center। সংগ্রহের তারিখ ২০১৩-০৪-২৬।  Witt, Greg (২০১০)। Exploring Havasupai: A Guide to the Heart of the Grand Canyon। Birmingham, Alabama: Menasha Ridge Press। পৃষ্ঠা 76। আইএসবিএন 978-0-89732-654-4।  উইকিমিডিয়া কমন্সে সুপাই, অ্যারিজোনা সংক্রান্ত মিডিয়া রয়েছে। Official Havasupai Tribe site ওয়েব্যাক মেশিনে আর্কাইভকৃত ২১ আগস্ট ২০১৫ তারিখে